АҞӘА, жьҭаара 1 - Sputnik. Аԥсны ахада Рауль Ҳаџьымба Шьамтәыла Апарламент адепутатцәа рделегациа, Аԥсны Аиааиреи Ахьыԥшымреи рымшныҳәа иалахәыз дырԥылараны дыҟоуп жьҭаара 1 азы.
Уаанӡа Шьамтәыла ахада Башар Асад адныҳәаларатә шәҟәы изааишьҭхьан Рауль Ҳаџьымба. Ашәҟәы аҿы иазгәаҭан Шьамтәылеи Аԥсныи ԥхьаҟагьы русеицура арҿиаразы иалшо зегь шыҟаҵахо.
"Аиҩызара зыбжьоу ҳаҩ-жәларык ҳаизыҟазаашьақәа рырҕәҕәареи рырҿиареи рзы иҳалшо зегьы шыҟаҳҵо атәы", - инаҵшьны иазгәеиҭеит Башар Асад.
Лаҵарамза 26 2018 шықәса рзы Аԥсны Аҳәынҭқарреи Шьамтәылатәи Ареспубликеи алаҳәара ҟарҵеит рҳәынҭқаррақәа рхьыԥшымра шеицазхарҵази адипломатиатә еизыҟазаашьақәа шрыбжьарҵази рзы.
Иара убас шәаԥхьар ҟалоит: